Sekolah Kebangsaan Pulau Aman

Sekolah Kebangsaan Pulau Aman ialah sebuah sekolah kebangsaan yang menyediakan akses pendidikan rendah di Daerah Seberang Perai Selatan, Pulau Pinang, Malaysia. Sekolah Kebangsaan Pulau Aman turut dikenali sebagai SK Pulau Aman. Bangunan sekolah ini terletak pada Jalan Penghulu Mohd Noordin di Kampung Pulau Aman, Mukim 16. Sekolah ini terletak di bawah autoriti Pejabat Pendidikan Daerah (PPD) Seberang Perai Selatan.

Kod sekolah bagi Sekolah Kebangsaan Pulau Aman ialah PBA4005.

Sejarah 
Sejarah penubuhan Sekolah Kebangsaan Pulau Aman bermula seawal tahun 1870-an berikutan perpindahan penduduk dari Kedah ke Pulau Aman. Pada tahun 1940-an hingga 1960-an, dianggarkan terdapat seramai 300 orang murid terdiri daripada bangsa Melayu, Cina dan India. Namun begitu, jumlah ini berkurangan berikutan perpindahan besar-besaran penduduk Cina dan India ke Bukit Tambun pada tahun 1960-an. Manakala penduduk Melayu pula telah berhijrah ke Rancangan FELDA pada tahun 1960-an. Pada tahun 1986,bangunan baru sekolah telah siap bagi menggantikan bangunan lama yang diperbuat daripada kayu. Sejak tahun 1980-an hingga kini jumlah murid sekolah ini tidak melebihi 50 orang. Mulai tahun 2006, Sekolah Kebangsaan Pulau Aman telah diketuai oleh En. Mohd. Noor B. Abd. Rahim sebegai Guru Besar. Beliau dibantu oleh 10 orang guru dan 3 orang staf sokongan. Kini terdapat seramai 42 orang murid yang sedang belajar dari Tahun 1 hingga Tahun Enam.

Kampung Pulau Aman adalah sebuah pulau kecil yang terletak dalam daerah Seberang Perai Selatan. Bandar terdekat ialah Simpang Empat yang boleh dihubungi melalui jalan laut sejauh 8 km atau 40 minit perjalanan bot. Kemudahan asas yang terdapat di kampung ini ialah sekolah, tadika, masjid, bekalan air, elektrik & telefon. Perhubungan ke Bukit Tambun hanya dengan bot penambang 4 kali sehari dengan tambang RM4.00 sehala. Dianggarkan terdapat 40 buah keluarga yang masih tinggal di kampung ini dengan penduduk seramai 250 orang. Kebanyakkan terdiri daripada kanak-kanak dan orang-orang tua. Semuanya Melayu dan beragama Islam. Pekerjaan utama penduduk ialah sebagai nelayan pantai dengan pendapatan yang tidak menentu. Hasil tangkapan dijual kepada peraih tempatan atau peraih di Bukit Tambun.

 Kedudukan 
Kedudukan Sekolah Kebangsaan Pulau Aman berada di kawasan luar bandar. Secara fizikal, Sekolah Kebangsaan Pulau Aman terletak pada sebelah selatan laluan pejalan kaki sempit yang dikenali sebagai Jalan Penghulu Mohd Noordin di dalam Daerah Seberang Perai Selatan. Sekolah ini terletak berhampiran dengan Masjid Ar-Rahman Kampung Pulau Aman yang menjadi tempat melakukan ibadah bagi masyrakat Islam Kampung Pulau Aman dan sekitarnya. Sekolah ini terletak dalam Pulau Aman dan berhampiran dengan Pulau Gedung.

 Enrolmen 
Sebanyak 20 orang yang mendaftarkan menjadi murid di Sekolah Kebangsaan Pulau Aman pada tahun 2021. Seterusnya, sebanyak 7 orang guru yang berdaftar di Sekolah Kebangsaan Pulau Aman pada tahun 2021.

Pada tahun 2009, sebanyak 43 orang mendaftarkan menjadi murid dengan keadaan 28 orang murid ialah lelaki dan 15 orang murid ialah perempuan. Seterusnya, terdapat 11 orang guru yang berdaftar di sekolah ini pada tahun 2009.

 Rujukan 

Pulau Aman
Pulau Aman